**Izziņa par atzinumos sniegtajiem iebildumiem**

|  |
| --- |
| **Ministru kabineta noteikumu projekts “Grozījumi Ministru kabineta 2016.gada 26.jūlija noteikumos Nr.490 „Labklājības informācijas sistēmas (LabIS) noteikumi”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 05.05.2020. |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Veselības ministrija |
|    | Vides aizsardzības un reģionālās attīstības ministrija, Latvijas Pašvaldību savienība, |
|  | Latvijas Brīvo arodbiedrību savienība |
|  |  |
|  |  |
|  |  |
|  |  |
| Saskaņošanas dalībnieki izskatīja šādu ministriju (citu institūciju) iebildumus |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |
|  |  |
|  | **II. Jautājumi, par kuriem saskaņošanā vienošanās ir panākta** |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |
| 1. | Noteikumu 3.2. un 3.3.apakšpunkts | **Latvijas Pašvaldību savienība:** Kā norādīts sistēmas noteikumu 3.2 un 3.3. apakšpunktos – ministrijai jānodrošina statistikas un pārskatu publicēšanu ministrijas mājas lapā. Lūdzam norādīt konkrētus piemērus, kādi dokumenti ir publicēti atbilstoši šo punktu prasībām, ministrijas mājas lapā; | **Iebildums ņemts vērā.**Labklājības ministrijas mājas lapā sadaļā par sociālo iekļaušanu tiek publicēta informācija par personu ar invaliditāti skaitu sadalījumā pa invaliditātes grupām un funkcionālo traucējumu veida, kā arī dati par atkārtotas invaliditātes struktūru pēc slimībām (SSK-10) pilngadīgajām personām.Saite: http://www.lm.gov.lv/lv/nozares-politika/sociala-ieklausana/nabadzibas-socialas-atstumtibas-un-ienakumu-nevienlidzibas-indikatori  |   |
| 2. | Par noteikumu 10.punktu | **Veselības ministrija:**Lūdzam Ministru kabineta 2016. gada 26. jūlija noteikumu Nr. 490 “Labklājības informācijas sistēmas (LabIS) noteikumi” (turpmāk – MK noteikumi) 10. punktā svītrot vārdus “HIV/AIDS gadījumu valsts reģistrs”, jo saskaņā ar Ministru kabineta 2008. gada 15. septembra noteikumu Nr. 746 “Ar noteiktām slimībām slimojošu pacientu reģistra izveides, papildināšanas un uzturēšanas kārtība” 23. punktu “HIV/AIDS gadījumu valsts reģistra” informācija ir iekļauta valsts informācijas sistēmā “Ar noteiktām slimībām slimojošu pacientu reģistrs”. | **Iebildums ņemts vērā.**Precizēts noteikumu projekts. | 4. Svītrot 10.punktā vārdus “HIV/AIDS gadījumu valsts reģistrs”. |
| 3. | 4. Izteikt 13.punktu šādā redakcijā: “13. Sistēmā LabIS iekļauj šādus sistēmā BURVIS uzkrātos un Nodarbinātības valsts aģentūras apkopotos datus par bezdarbniekiem, darba meklētājiem un bezdarba riskam pakļautajām personām, šo personu iesaisti aktīvajos nodarbinātības pasākumos un preventīvajos bezdarba samazināšanas pasākumos:13.1. par bezdarbniekiem sadalījumā pēc dzimuma, vecuma, iegūtās izglītības, bezdarba ilguma (bezdarbnieka statusa piešķiršanas, maiņas vai zaudēšanas datuma), pēdējās nodarbošanās veida, profesijas, darba devēja, tautības, valstiskās piederības un tās veida, valsts valodas prasmes, vēlamā darba profesijas, invaliditātes grupas, funkcionālo traucējumu veida, profilēšanas datiem, darba atrašanas iespējām, administratīvajām teritorijām, statistiskajiem vai plānošanas reģioniem, Nodarbinātības valsts aģentūras filiāles, pazīmes, ka persona saņem bezdarbnieka pabalstu un bezdarbnieka statusa maiņas gadījumā pēc statusa maiņas iemesla; 13.2. par darba meklētājiem sadalījumā pēc dzimuma, vecuma, iegūtās izglītības, statusa iegūšanas vai maiņas datuma, valstiskās piederības un tās veida, Nodarbinātības valsts aģentūras filiāles un darba meklētāja statusa maiņas gadījumā, pēc statusa maiņas iemesliem;13.3. par bezdarba riskam pakļautajām personām sadalījumā pēc dzimuma, reģistrācijas datuma un Nodarbinātības valsts aģentūras filiāles; 13.4. par iesaisti aktīvajos nodarbinātības pasākumos vai preventīvajos bezdarba samazināšanas pasākumos sadalījumā pēc pasākuma, pasākuma īstenotāja, pasākuma īstenošanas vietas, pasākuma ilguma, personas iesaistes ilguma pasākumā un personas statusa veida; 13.5. par iekārtošanos darbā sadalījumā pēc darba vietas, kurā persona iekārtojusies darbā, reģistrācijas numura, nosaukuma, profesijas un personas statusa veida.”. | **Tieslietu ministrija:** Projekta 4. punkts, ar ko izsaka jaunā redakcijā Ministru kabineta 2016. gada 26. jūlija noteikumu Nr. 490 "Labklājības informācijas sistēmas (LabIS) noteikumi" (turpmāk – noteikumi Nr. 490) 13.1. apakšpunktu, paredz sistēmā LabIS iekļaut papildu datus par bezdarbnieku, tostarp tautību, valstisko piederību un tās veidu, invaliditātes grupu, funkcionālo traucējumu veidu un profilēšanas datus. Ņemot vērā, ka projekta sākotnējās ietekmes novērtējuma ziņojumā (anotācijā) nav izvērtēts un pamatots projekta 13.1. apakšpunktā iekļauto personas datu apjoms, lūdzam attiecīgi precizēt anotāciju. Vēršam uzmanību, ka projekta 13.1. apakšpunkts satur arī īpašu kategoriju personas datus. Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 9. panta 2. punktā ir ietverti pamatojumi, kad var veikt īpašu kategoriju personas datu apstrādi. Atbilstoši Datu regulas 52. apsvērumam atkāpties no aizlieguma apstrādāt īpašu kategoriju personas datus būtu jāatļauj tad, ja tas paredzēts Eiropas Savienības vai dalībvalsts tiesību aktos un ja ir paredzētas atbilstošas garantijas personas datu un citu pamattiesību aizsardzībai, ja to darīt ir sabiedrības interesēs, jo īpaši personas datu apstrāde nodarbinātības tiesību aktu, sociālās aizsardzības tiesību aktu jomā, tostarp attiecībā uz pensijām un veselības drošības, uzraudzības un brīdināšanas nolūkos. Šādu atkāpi cita starpā var veikt statistikas nolūkos. Norādām, ka saskaņā ar Datu regulas 9. panta 3. punktu īpašu kategoriju personas datus var apstrādāt šā panta 2. punkta h) apakšpunktā minētajos nolūkos (apstrāde ir vajadzīga tostarp veselības vai sociālās aprūpes vai ārstēšanas vai veselības vai sociālās aprūpes sistēmu un pakalpojumu pārvaldības nodrošināšanas nolūkos), ja šos datus apstrādā profesionālis, uz kuru saskaņā ar Eiropas Savienības vai dalībvalsts tiesību aktiem vai valsts kompetento iestāžu ieviestiem noteikumiem attiecas dienesta noslēpuma ievērošanas pienākums, vai ja tos apstrādā šāda profesionāļa atbildībā; vai cita persona, uz kuru arī attiecas pienākums ievērot dienesta noslēpumu saskaņā ar Eiropas Savienības vai dalībvalsts tiesību aktiem vai valsts kompetento iestāžu ieviestiem noteikumiem. Ievērojot minēto, lūdzam anotācijā skaidrot piekļuves kārtību īpašu kategoriju personas datiem.Vienlaikus lūdzam ievērot arī Datu regulas 5. pantā ietvertos personas datu apstrādes pamatprincipus, tostarp 5. panta 2. punktā noteikto principu "pārskatatbildība", kas paredz datu pārziņa pienākumu uzskatāmi parādīt, kā viņš ievēro datu aizsardzības principus, ņemot vērā to, ka datu subjektam pašam ne vienmēr ir zināšanas un līdzekļi, lai kontrolētu savu datu apstrādi. Ievērojot Datu regulas 23. panta 1. punkta e) apakšpunktā noteikto, lūdzam anotācijā ietvert Datu regulas 23. panta 2. punktā norādīto informāciju, sniedzot tam skaidrojumu. Lūdzam īpašu uzmanību pievērst Datu regulas 23. panta 2. punktā iekļautajam f) apakšpunktam, no kura izriet, ka datu pārzinim jāietver konkrētus noteikumus par datu glabāšanas laikposmiem un piemērojamām garantijām, ņemot vērā apstrādes vai apstrādes kategoriju raksturu, darbības jomu un nolūkus.Papildus saņemts 25.11.2019.* Saskaņā ar Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) (turpmāk – Datu regula) 4. panta 1. punktu “personas dati” ir jebkura informācija, kas attiecas uz identificētu vai identificējamu fizisku personu (“datu subjekts”). Identificējama fiziska persona ir tāda, kuru var tieši vai netieši identificēt, jo īpaši atsaucoties uz identifikatoru, piemēram, vienu vai vairākiem minētajai fiziskajai personai raksturīgiem fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktoriem. Neskatoties uz to, ka Labklājības informācijas sistēmā (turpmāk – sistēma LabIS) dati tiek pseidonimizēti, lielais datu apjoms pēc konkrēta unikālā identifikatora, it sevišķi kombinējot ar īpašu kategoriju datiem, var radīt situāciju, kad persona faktiski ir identificējama. Norādām, ka atbilstoši Datu regulas 9. panta 1. punktam ir aizliegta tādu personas datu apstrāde, kas atklāj rases vai etnisko piederību, politiskos uzskatus, reliģisko vai filozofisko pārliecību vai dalību arodbiedrībās, un ģenētisko datu, biometrisko datu, lai veiktu fiziskas personas unikālu identifikāciju, veselības datu vai datu par fiziskas personas dzimumdzīvi vai seksuālo orientāciju apstrāde. Ievērojot minēto, lūdzam skaidrot, vai projektā ietvertais datu apjoms pēc unikālā identifikatora nevar radīt situāciju, kad šāda persona ir identificējama un uz viņu būtu attiecināma fizisku personu aizsardzība attiecībā uz personas datu apstrādi.
* Saskaņā ar anotācijas I sadaļas 2. punktu “no datiem par tautību pārsvarā tiek izmantoti dati par romu tautības bezdarbniekiem un šo personu iesaistīšanos aktīvajos nodarbinātības pasākumos un atgriešanos darba tirgū (datus periodiski pieprasa arī Kultūras ministrija)”. Satversmes 91. pants noteic: „Visi cilvēki ir vienlīdzīgi likuma un tiesas priekšā. Cilvēka tiesības tiek īstenotas bez jebkādas diskriminācijas.” Satversmes 91. panta otrajā teikumā nostiprinātā diskriminācijas aizlieguma principa būtība ir novērst iespēju, ka demokrātiskā tiesiskā valstī, pamatojoties uz kādu nepieļaujamu kritēriju, tiktu ierobežotas personas pamattiesības (Latvijas Republikas Satversmes tiesas 2019. gada 23. aprīļa sprieduma lietā Nr. 2018-12-01 21. punkts). Ievērojot minēto, lūdzam izvērtēt anotācijā ietvertā skaidrojuma atbilstību vienlīdzības un diskriminācijas aizlieguma principam.
 | Bezdarbnieku un darba meklētāju datu iegūšanas apjoms un pamatojums izriet no Ministru kabineta 2017.gada 28.marta noteikumiem Nr.172 “Bezdarbnieku uzskaites un reģistrēto vakanču informācijas sistēmas noteikumi”, savukārt darba tirgus politikas, tajā skaitā nodarbinātības pasākumu, plānošanas nolūkā atbilstoši Ministru kabineta 2012.gada 18.decembra noteikumos Nr.876 “Nodarbinātības valsts aģentūras nolikums” noteiktajam tie tiek apstrādāti arī statistikas mērķiem.Informācija par valstisko piederību un tās veidu tiek izmantota, lai iegūtu statistisko informāciju par trešo valstu pilsoņu skaitu, kā arī informāciju par bēgļa statusa un alternatīvā statusa ieguvējiem, kuri Nodarbinātības valsts aģentūrā saņem pakalpojumus.Informācija par invaliditātes grupu un funkcionālo traucējumu veidiem tiek izmantota, lai plānotu šo personu iesaisti aktīvajos nodarbinātības pasākumos.No datiem par tautību pārsvarā tiek izmantoti dati par mazākumtautību bezdarbniekiem un šo personu iesaistīšanos aktīvajos nodarbinātības pasākumos un atgriešanos darba tirgū. Gan Eiropas Savienības, gan Latvijas līmenī mazākumtautību grupas tiek uzskatītas par vienu no sociālās atstumtības riskam pakļautajām grupām (izglītības un nodarbinātības līmenis, ienākumi, valsts valodas prasmes). Minēto risku mazināšanai dalībvalstis veic papildu pasākumus un izvērtē nepieciešamību ieviest papildu atbalsta mehānismus, lai veicinātu mazākumtautību veiksmīgāku integrāciju sabiedrībā un darba tirgū (funkciju veikšanai datus periodiski pieprasa arī Kultūras ministrija, kas ir atbildīga par sabiedrības integrācijas veicināšanu).Vēršam uzmanību, ka informācijas sistēmā LabIS personu dati nonāk pseidonimizētā veidā, savukārt sistēmas lietotāju līmenī tie ar anonimizēti, tādējādi atbildīgajai personai, kas strādā ar minēto informācijas sistēmu, nav iespējams identificēt konkrētas personas. Ievērojot datu kopumu un datu apstrādes procesu, nejauša personas identifikācija nav iespējama.Piekļuve IS LabIS uzkrātajai informācijai ir nodrošināta tikai atsevišķiem Labklājības ministrijas darbiniekiem, kuriem tā ir nepieciešama amata pienākumu veikšanai. Lai nodrošinātu datu apstrādes principus un prasības, Labklājības ministrijā ir pieņemti iekšējie noteikumi “Informācijas sistēmu drošības noteikumi” un “Informācijas sistēmu drošības politika”, kas tajā skaitā paredz prasības informācijas sistēmu lietotājiem, kā arī informācijas sistēmu lietotāju pienākumu pirms darba uzsākšanas ar informācijas sistēmu parakstīt apliecinājumu par drošības politikas ievērošanu. Papildus norādām, ka ņemot vērā Latvijas sociāli ekonomisko situāciju, īpaši izglītības, nodarbinātības, veselības aprūpes un mājokļu jomā, Kultūras ministrija, sadarbībā ar līdzatbildīgajām ministrijām, 2012.gadā izstrādāja Eiropas vadlīnijām atbilstošu nacionālās politikas pasākumu kopumu romu integrācijai, līdz ar to apkopotā informācija nav diskriminējoša un uz tās pamata netiek ierobežotas indivīda pamattiesības. Vienlaikus ir papildināts un precizēts anotācijas 6.lpp. ietvertais skaidrojums.Papildus anotācija ir papildināta ar skaidrojumu par informācijas sistēmas darbību un datu transformācijas procesu (1.-4.lpp.), kā arī informācija par datu izmantošanu (anotācijas 6.lpp.) | 1. Izteikt 4.punkta otro teikumu šādā redakcijā:“Fizisko personu datu apstrādi sistēmā LabIS veic kā personas datu ievadīšanu (ielādēšanu) un datu pārveidošanu, šo noteikumu 53. punktā minētajā kārtībā, kuras rezultātā sistēmas līmenī fizisko personu dati ir pseidonimizēti, bet lietotāja līmenī – anonimizēti.”.5. Izteikt 13.punktu šādā redakcijā: “13. Sistēmā LabIS iekļauj šādus sistēmā BURVIS uzkrātos un Nodarbinātības valsts aģentūras apkopotos datus par bezdarbniekiem, darba meklētājiem un bezdarba riskam pakļautajām personām, šo personu iesaisti aktīvajos nodarbinātības pasākumos un preventīvajos bezdarba samazināšanas pasākumos:13.1. par bezdarbniekiem sadalījumā pēc dzimuma, vecuma, iegūtās izglītības, bezdarba ilguma (bezdarbnieka statusa piešķiršanas, maiņas vai zaudēšanas datuma), pēdējās nodarbošanās veida, profesijas, darba devēja, tautības, valstiskās piederības un tās veida, valsts valodas prasmes, vēlamā darba profesijas, invaliditātes grupas, funkcionālo traucējumu veida, profilēšanas datiem, administratīvajām teritorijām, statistiskajiem vai plānošanas reģioniem, Nodarbinātības valsts aģentūras filiāles, pazīmes, ka persona saņem bezdarbnieka pabalstu un bezdarbnieka statusa maiņas gadījumā pēc statusa maiņas iemesla; 13.2. par darba meklētājiem sadalījumā pēc dzimuma, vecuma, iegūtās izglītības, statusa iegūšanas vai maiņas datuma, valstiskās piederības un tās veida, Nodarbinātības valsts aģentūras filiāles un darba meklētāja statusa maiņas gadījumā, pēc statusa maiņas iemesliem;13.3. par bezdarba riskam pakļautajām personām sadalījumā pēc dzimuma, reģistrācijas datuma un Nodarbinātības valsts aģentūras filiāles; 13.4. par iesaisti aktīvajos nodarbinātības pasākumos vai preventīvajos bezdarba samazināšanas pasākumos sadalījumā pēc pasākuma, pasākuma īstenotāja, pasākuma īstenošanas vietas, pasākuma ilguma, personas iesaistes ilguma pasākumā un personas statusa veida; 13.5. par iekārtošanos darbā sadalījumā pēc darba vietas, kurā persona iekārtojusies darbā, reģistrācijas numura, nosaukuma, profesijas un personas statusa veida.”.21. Izteikt 53.punktu šādā redakcijā: “53. Ministrija nodrošina, ka no šo noteikumu 50. punktā minētajām institūcijām saņemto datu ielādi sistēmā nodrošina specializēta programmatūra, kas veic datu transformāciju, un šajā procesā sistēmā LabIS iekļaujamie fizisko personu dati tiek pseidonimizēti sistēmas līmenī, tos aizstājot ar ģenerētu unikālu identifikatoru un lietotāja līmenī tiek anonimizēti.”.Papildināta anotācijas 1.-4. lpp.Papildināta anotācijas 6.lp. |
| 4. | 9. Papildināt noteikumus ar 25.1 punktu šādā redakcijā:„25.1 Sistēmā LabIS iekļauj Sociālās integrācijas valsts aģentūras datus par personām, kurām par valsts budžeta līdzekļiem ir pielāgots personīgais transportlīdzeklis.”. | **Tieslietu ministrija:**Atbilstoši projekta 9. punktam sistēmā LabIS ir plānots iekļaut datus par personām, kurām par valsts budžeta līdzekļiem ir pielāgots personīgais transportlīdzeklis. Saskaņā ar Sociālo pakalpojumu un sociālās palīdzības likuma 15.1 panta pirmās daļas 6. punktu Sociālās integrācijas valsts aģentūra sniedz no valsts budžeta finansētu tehnisko palīglīdzekļu pakalpojumu — nodrošina transportlīdzekļa pielāgošanu. Ņemot vērā, ka atbilstoši likuma " Par sociālo drošību" 14.1 panta pirmajai daļai sistēmas LabIS mērķis ir veidot statistiku, lai sociālo pakalpojumu jomā plānotu, izstrādātu un novērtētu valsts politiku, lūdzam izvērtēt un anotācijā skaidrot projekta 9. punkta atbilstību likumā "Par sociālo drošību" ietvertajam deleģējumam. | **Iebildums ņemts vērā.**Precizēta 25.1 punkta redakcija un papildināta anotācija. | Izteikt 25.1 punktu šādā redakcijā: “25.1 Sistēmā LabIS iekļauj Sociālās integrācijas valsts aģentūras datus par personām ar invaliditāti, kurām par valsts budžeta līdzekļiem ir pielāgots personīgais transportlīdzeklis, lai tas pildītu tehniskā palīglīdzekļa funkciju.”Skat. anotācijas 7.lpp. |
| 5. | 12. Izteikt 38.punktu šādā redakcijā:„38. Sistēmā LabIS iekļauj šādus datus no sistēmas VIIS:38.1. par izglītojamām personām, tajā skitā augstskolās un koledžās studējošajiem atbilstoši apgūstamajai izglītības programmai, tās veidam, izglītības ieguves formai (ja attiecināms), mācību apakšstatusam, izglītības iestādes veidam, izglītības iestādes administratīvajai teritorijai; 38.2. par fizisko personu pēdējo iegūto izglītības līmeni pēc attiecīgo izglītības iestāžu beigšanas atbilstoši iegūtajam izglītības līmenim, izglītības iestādes administratīvajai teritorijai.”. | **Latvijas Pašvaldību savienība:**Jautājumā par datu saņemšanu par bērniem, kuri turpina izglītības ieguvi pēc pilngadības sasniegšanas, punkti 38.1. un 38.2, vai tiešām jāveido šādu datu tiešā izguve no VIIS? Vai ir izanalizēti citi informācijas ieguves ceļi? Vai šādai tiešai datu apmaiņai ir paredzēti līdzekļi? Kad tā tiks realizēta? | **Iebildums ņemts vērā.**Precizēta anotācija. Automātisku datu ieguvi no VIIS ir paredzēts realizēt, lai datus par izglītojamām personām un personām, kuras ieguvušas noteiktu izglītības līmeni, būtu iespējams krustot ar informāciju no citiem labklājības nozares datu avotiem, piemēram, Invaliditātes informācijas sistēmas vai Bezdarbnieku un brīvo reģstrēto vakanču uzskaites informācijas sistēma (BURVIS). Tīmekļa pakalpju izstrāde ir jau uzsākta, to plānots pabeigt līdz šī gada beigām. Finansējuma avots – valsts budžets.Papildus precizēta Noteikumu 38.punkta redakcija. | Skat. anotācijas 5.lpp.14. Izteikt 38.punktu šādā redakcijā:„38. Sistēmā LabIS iekļauj šādus datus no sistēmas VIIS:38.1. par izglītojamām personām, tajā skaitā augstskolās un koledžās studējošajiem atbilstoši apgūstamajai izglītības programmai, tās veidam, izglītības ieguves formai (ja attiecināms), mācību apakšstatusam, izglītības iestādei, izglītības iestādes veidam, izglītības iestādes administratīvajai teritorijai un norādei par piešķirto asistentu (ir vai nav); 38.2. par fizisko personu pēdējo iegūto izglītības līmeni pēc attiecīgo izglītības iestāžu beigšanas atbilstoši iegūtajam izglītības līmenim un veidam, to apliecinošam dokumentam, izglītības iestādei un izglītības iestādes administratīvajai teritorijai.”. |
| 6. | Par noteikumu 40.1.apakšpunktu | **Veselības ministrija:**Lūdzam svītrot MK noteikumu 40.1. apakšpunktu, jo stājoties spēkā Ministru kabineta 2018. gada 27. novembra noteikumiem Nr. 720 “Noteikumi par oficiālās statistikas veidlapu paraugiem veselības aprūpes jomā” un ņemot vērā neviennozīmīgo iepriekšējo datu sniegšanas kvalitāti un datu sniedzēju iebildumus, kā arī vienotu kritēriju bērnu iekļaušanai veselības grupās neesamību, vairs nav paredzēts apkopot šādu informāciju. | **Iebildums ņemts vērā.**Svītrots 40.1. apakšpunkts. | 15.Svītrot 40.1.apakšpunktu. |
| 7. | Noteikumu 55.punkts | **Tieslietu ministrija:**3. Saskaņā ar noteikumu Nr. 490 55. punktu katru datu apstrādi sistēmā LabIS auditē un auditācijas pierakstus glabā sešus mēnešus, nodrošinot tiem ierobežotu piekļuvi. Saskaņā ar Fizisko personu datu apstrādes likuma (turpmāk – Datu likums) 37. panta otro daļu, ja pārzinim ir noteikts pienākums nodrošināt sistēmas auditācijas pierakstu uzglabāšanu, tie ir uzglabājami ne ilgāk kā vienu gadu pēc ieraksta izdarīšanas, ja normatīvie akti vai apstrādes raksturs nenosaka citādi. Savukārt Datu likuma 27. panta trešā daļa paredz, ka datu subjekts var saņemt informāciju par tā datu saņēmējiem vai saņēmēju kategorijām, kam dati ir izpausti pēdējo divu gadu laikā. Ja auditācijas pierakstu glabāšanas ilgums ir seši mēneši, tad datu subjektam var nebūt iespējas saņemt pilnu  informāciju  par tā datu saņēmējiem vai saņēmēju kategorijām, kam dati ir izpausti pēdējo divu gadu laikā, jo pārziņa rīcībā vairs nav saglabājušies auditācijas pieraksti par veiktajām darbībām ar personas datiem to pilnā apmērā.Ievērojot minēto, lūdzam pamatot izvēlēto sešu mēnešu auditācijas pierakstu glabāšanas ilgumu. Papildus saņemts 02.12.2019.Datu valsts inspekcija neiebilst šāda termiņa noteikšanai un uzglabāt auditācijas pierakstus 6 mēnešus, bet ar nosacījumu, ja tiek ievēroti Ministru kabineta 2015. gada 28. jūlija noteikumi Nr. 442 ”Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”  (izdoti saskaņā ar Informācijas tehnoloģiju drošības likuma 8. panta piekto un sesto daļu un Valsts informācijas sistēmu likuma 4. panta otro daļu) (turpmāk – MK noteikumi Nr. 442). MK noteikumu Nr. 442 7. punkts valsts informācijas sistēmas iedala divos veidos – pamata drošības sistēmā un paaugstinātas drošības sistēmā. Tāpat ir noteikti izvērtēšanas kritēriji un kārtība, nosakot drošības sistēmas veidu. No šī vērtējuma – piederība pie drošības sistēmas ir atkarīgi informācijas uzglabāšanas termiņi un saskaņā ar MK noteikumu Nr. 442 III nodaļas “Prasības paaugstinātas drošības sistēmām” 24.6. punktu, uzglabāšanas termiņš ir vismaz 18 mēneši. Savukārt pamata drošības sistēmai ir noteikts termiņš  - vismaz 6 mēneši. Tādējādi auditācijas pierakstu uzglabāšanas termiņa noteikšanai par vienu no pamatiem ir jāņem valsts informācijas sistēmas drošības sistēmas novērtējums saskaņā ar MK noteikumiem Nr. 442.” | **Iebildums nav ņemts vērā.**Vēršam uzmanību, ka sistēmas LabIS mērķis nav fizisko personu datu apstrāde. Turklāt sistēmas lietotājam personas dati ir pieejami tikai pseidonimizētā veidā, līdz ar to lietotājs nevar zināt, kādas personas datus viņš izmanto, jo redz tikai unikālu identifikatoru. Fizisko personu datu apstrādes likuma 37.panta otrajā daļā noteikts maksimālais auditācijas pierakstu uzglabāšanas termiņš un Noteikumu Nr.490 izstrādes procesā ir izvērtēts kā optimāls termiņš funkciju īstenošanai. Savukārt LabIS pārziņa atbildīgie darbinieki nav uzskatāmi par Fizisko personu datu apstrādes likuma 27.panta trešajā daļā minētiem datu saņēmējiem vai saņēmēju kategorijām un uz tiem nav attiecināms iepriekš minētais auditācijas pierakstu glabāšanas termiņš. Turklāt saskaņā ar Fizisko personu datu apstrādes likuma 37. panta ceturto daļu pārzinim nav pienākuma saglabāt auditācijas pierakstos informāciju tikai tādēļ, lai apmierinātu datu subjekta pieprasījumu un minētai normai ir ierobežojošs mērķis attiecībā uz pieprasījuma termiņu.Informācijas sistēma LabIS ir izvērtēta saskaņā ar norādīto MK 2015.gada 28.jūlija noteikumu Nr.442 ”Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” prasībām LabIS drošības līmeni. LabIS ieguva trīs C vērtējumus, tātad saskaņā ar minēto noteikumu 7.3. punktu, tā ir uzskatāma par pamata drošības sistēmu, kurai saskaņā ar 15.10.apakšpunktu ir jānodrošina auditācijas pierakstu veidošana un uzglabāšana vismaz 6 mēnešus pēc ieraksta izdarīšanas. |   |
| 8. | Par Noteikumu projektu kopumā | **Veselības ministrija:**Lūdzam MK noteikumus papildināt ar 41.3. apakšpunktu šādā redakcijā:“datus par bērnu un pusaudžu skaitu, kuriem diagnosticēts cilvēka imūndeficīta vīruss (HIV) vai akūts imūndeficīta sindroms (AIDS), sadalījumā pa dzimumiem un vecuma grupām.” Tādējādi attiecīgi lūdzam svītrot MK noteikumu 44. punktu un 50.14. apakšpunktā skaitli “44.”. | **Iebildums ņemts vērā.** | 18. Svītrot 44.punktu.19. Svītrot 50.14.apakšpunktā skaitli “44”.  |
| 9. | Par Noteikumu projektu kopumā | **Latvijas Pašvaldību savienība:**Uzskatām, ka noteikumi būtu jāpapildina ar atvērto datu publiskošanas apjomiem un tēmām, kuri izgūti no sistēmas LabIS un nodoti sabiedrībai atkalizmantošanai; | **Iebildums nav ņemts vērā.**Saskaņā ar Informācijas atklātības likuma 10.panta 21 apakšpunktu iestāde pēc savas iniciatīvas nodrošina piekļuvi vispārpieejamai informācijai, ko ievieto internetā, tāpat iestāde pēc savas iniciatīvas, ja tas ir lietderīgi, nodrošina piekļuvi atvērto datu veidā kopā ar informācijas metadatiem. Līdz ar to uzskatām, ka nebūtu lietderīgi noteikumu projektā atrunāt noteiktas atvērto datu publiskošanas tēmas, jo tādējādi tiktu samazināta iestādes iespēja pēc savas iniciatīvas operatīvi publicēt datus.Jāpiebilst, ka LM realizētajā ERAF projektā „Deintitucionalizācijas procesu atbalsta sistēma (1.kārta)” ir paredzēts sistēmā LabIS sagatavot un gan Atvērto datu portālā, gan Latvijas pašvaldību savienības portālā BLIS publicēt 9 atvērto datu kopas. Noteikumu saskaņošanas brīdī abās vietnēs ir publicētas 6 datu kopas.Pamatojoties uz iepriekšminēto LM neuzskata par lietderīgu izdalīt atsevišķu punktu MK noteikumos.  |  |
| 10. | Par anotācijas I sadaļu | **Finanšu ministrija**:Lūdzam precizēt anotācijas I sadaļas 2.punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” 5.apakšpunktā norādīto 26.1 punktu uz 25.1 punktu, ņemot vērā, ka noteikumu projekta 9.punkts paredz papildināt noteikumus ar 25.1 punktu, kas nosaka sistēmā LabIS iekļaut Sociālās integrācijas valsts aģentūras datus par personām, kurām par valsts budžeta līdzekļiem ir pielāgots personīgais transportlīdzeklis. | **Iebildums ņemts vērā.**Precizēta anotācija. | Skat. anotācijas I sadaļu. |
| 11. | Par anotācijas III sadaļu | **Finanšu ministrija:**Anotācijas III sadaļas 1.punkta “Budžeta ieņēmumi” un 2.punkta “Budžeta izdevumi” 2., 4. un 6.ailē norādītais Labklājības ministrijas pamatbudžeta apakšprogrammā 97.02.00 “Nozares centralizēto funkciju izpilde” (turpmāk – apakšprogramma 97.02.00) plānotais finansējums neatbilst ERAF projekta “Vienotās Labklājības informācijas sistēmas (LabIS) nozares centralizēto funkciju informācijas sistēmu un centralizētās IKT infrastruktūras attīstība” ietvaros izveidoto informācijas un komunikācijas tehnoloģiju sistēmu uzturēšanai piešķirtajam finansējumam atbilstoši Finanšu ministrijas 2016.gada 3.jūnija vēstulei Nr.2-6-06/2988, Ministru kabineta 2016.gada 2.augusta sēdes protokola Nr.38 47.§ 10.2.apakšpunktam un Ministru kabineta 2016.gada 16.augusta sēdes protokola Nr.40 59.§ 2.punktam. Vienlaikus vēršam uzmanību, ka finansējums tika piešķirts arī citām Labklājības ministrijas pamatbudžeta apakšprogrammām ne tikai apakšprogrammai 97.02.00. Tādējādi lūdzam precizēt anotācijas III sadaļu. | **Iebildums ņemts vērā.**Precizēta anotācija. | Skat. anotācijas III sadaļu. |
| 12. | Par anotācijas III sadaļu | **Finanšu ministrija:**Lūdzam papildināt anotācijas III sadaļas 2., 4. un 6.aili ar atsauci, kas paredz, ka augstāk minētajās ailēs norādītais finansējums ir norādīts atbilstoši Labklājības ministrijas maksimāli pieļaujamajam valsts pamatbudžeta izdevumu apjomam 2019.-2021.gadam. | **Iebildums ņemts vērā.**Precizēta anotācija. | Skat. anotācijas III sadaļu. |
| 13. |  Par anotācijas III sadaļu | **Vides aizsardzības un reģionālās attīstības ministrija:** Noteikumu projekta anotācijā norādīts, ka projekta ietvaros LabIS programmatūras papildinājumu un datu apmaiņas risinājuma izstrādei plānots finansējums 237 489 euro apmērā. Lūdzu papildināt anotāciju ar detalizētāku informāciju par nepieciešamā finansējuma sadalījumu pa pozīcijām.Papildus saņemts 03.01.2020.Lūdzu papildināt anotāciju ar detalizētāku tāmi, ietverot izmaksu kalkulāciju ar cilvēkstundu (cilvēkdienu) skaitu un cilvēkstundu (cilvēkdienu) izmaksām | **Iebildums ņemts vērā.**Precizēta anotācija. | Skat. anotācijas III sadaļu.Skat. anotācijas 13.lp.  |
| 14. |  | **Vides aizsardzības un reģionālās attīstības ministrija:**Atbilstoši 2019. gada 2. aprīļa informatīva ziņojuma "Par informācijas aprites un piekļuves risinājumiem valsts pārvaldē" protokollēmuma 2. punktam valsts pārvaldes iestādēm informācijas sistēmu izveides vai būtiskas pārveides procesā informācijas apritei (t.sk. ar citām atvasinātām publiskām personām, komersantiem un starptautiskām organizācijām) jāizmanto Valsts informācijas sistēmu savietotāju (turpmāk – VISS), ja informācijas nodošana no IS notiek vai tiek prognozēts, ka notiks uz divām vai vairāk informācijas sistēmām ārpus pašas iestādes. Ņemot vērā iepriekš minēto, lūdzam noteikumu projekta anotācijānorādīt vai tiks izmantots Valsts reģionālās attīstības aģentūras pārziņā esošais Valsts informācijas sistēmu savietotājs (turpmāk – VISS) informācijas aprites nodrošināšanai. Ja VISS nav paredzēts izmantot, lūdzu sniegt skaidrojumu, kāpēc nav plānota VISS izmantošana. | **Iebildums ņemts vērā.**Precizēta anotācija. | Skat. anotācijas 5.lpp. |
| 15. |  | **Labklājības ministrija:** (priekšlikums)**Tieslietu ministrija:**Projekta 9. punkts, ar ko izsaka jaunā redakcijā Ministru kabineta 2016. gada 26. jūlija noteikumu Nr. 490 "Labklājības informācijas sistēmas (LabIS) noteikumi" (turpmāk – noteikumi Nr. 490) 16. punktu, paredz no Invaliditātes informatīvās sistēmas LabIS iekļaut visus datus, kurus ministrija iegūst saskaņā ar normatīvajiem aktiem par Invaliditātes informatīvās sistēmas noteikumiem. Piemēram, Ministru kabineta 2019. gada 20. augusta noteikumu Nr. 381 “Invaliditātes informatīvās sistēmas noteikumi” 5. punkts noteic, ka informācijas sistēmā iekļauj datus par personām (arī to likumiskajiem pārstāvjiem vai pilnvarotajām personām), kuras komisijā iesniegušas iesniegumus ekspertīzes veikšanai; personām, kurām veikta ekspertīze; ekspertīzes gaitā pieņemtajiem lēmumiem, sagatavotajiem dokumentiem, ekspertīzes procesu. Ņemot vērā, ka atbilstoši likuma “Par sociālo drošību” 14.1 panta pirmajai daļai LabIS mērķis ir veidot statistiku, lai sociālo pakalpojumu jomā plānotu, izstrādātu un novērtētu valsts politiku, kas nodrošinās savlaicīgi pieejamu un kvalitatīvu sociālo pakalpojumu sniegšanu, lūdzam precizēt, kādus datus ir plānots iekļaut LabIS, kā arī nodrošināt, ka šajā sistēmā iekļaujamie dati atbilst projekta deleģējumam likumā "Par sociālo drošību" un Valsts fondēto pensiju likumā. | Lai savstarpēji saskaņotu normatīvajos aktos noteikto datu apjomu, paredzēts precizēt Noteikumu 16.punktu, nosakot, ka no Invaliditātes informatīvās sistēmas sistēmā LabIS iekļauj visus datus, kurus ministrija iegūst saskaņā ar normatīvajiem aktiem par Invaliditātes informatīvās sistēmas noteikumiem.LabIS sistēmai nav paredzēts nodot visus Invaliditātes informatīvajā sistēmā uzkrātos datus. Ministru kabineta 2019.gada 20.augusta noteikumu Nr.381 “Invaliditātes informācijas sistēmas noteikumi” 13.1.apakšpunkts paredz, ka Invaliditātes informācijas sistēma nodrošina, ka, izmantojot automatizēto tiešsaistes datu pārraides režīmu vai citus līdzekļus Labklājības ministrija saņem šo noteikumu 6.1., 6.2., 6.3., 6.4., 6.5., 6.9., 6.15., 8.1., 8.2., 8.3., 8.4., 8.5., 8.20.1., 8.20.4., 8.20.5., 8.20.6., 8.20.7., 8.20.8., 9.1., 9.4., 9.5., 9.6., 10.1., 10.2. un 10.3. apakšpunktā minētos datus. Ievērojot minēto, vēršam uzmanību, ka sistēmā LabIS tiks iekļauti tikai augstāk minētie dati. Savukārt Tieslietu ministrijas piemērā minētie dati informācijas sistēmai LabIS netiks nodoti. Likuma “Par sociālo drošību” 14.1 pantā ir noteikts, ka LabIS mērķis ir veidot statistiku, lai sociālo pakalpojumu jomā plānotu, izstrādātu un novērtētu valsts politiku, kas nodrošinās savlaicīgi pieejamu un kvalitatīvu sociālo pakalpojumu sniegšanu. Saskaņā ar Ministru kabineta 2004.gada 27.janvāra noteikumu Nr.49 “Labklājības ministrijas nolikums” 1.punktu Labklājības ministrija ir vadošā valsts pārvaldes iestāde darba, sociālās aizsardzības, bērnu un ģimenes tiesību, kā arī personu ar invaliditāti vienlīdzīgu iespēju un dzimumu līdztiesības jomā. Invaliditātei ir ļoti dažādas izpausmes un atkarībā no personas saslimšanas (diagnozes) un funkcionālo traucējumu veida personām ar invaliditāti ir nepieciešami dažāda veida atbalsta pakalpojumi. Atsevišķiem saslimšanas veidiem tiek paredzēts valsts atbalsts, piemēram, ar celiakiju slimiem bērniem ir paredzēts pabalsts 106,72 eiro mēnesī, līdz ar to, lai apzinātu ietekmēto personu loku un plānotu valsts atbalstu noteiktai iedzīvotāju grupai, LabIS nepieciešams iegūt datus no Invaliditātes informācijas sistēmas diagnožu līmenī. Arī Ministru kabineta 2015.gada 1.janvāra noteikumu Nr. 805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” 4.pielikumā noteiktie saslimšanu veidi (kas medicīnas dokumentos tiek fiksēti diagnožu veidā) ir kritēriji invaliditātes vai prognozējamās invaliditātes piešķiršanai, tādējādi Ministru kabineta 2019.gada 20.augusta noteikumu Nr.381 “Invaliditātes informācijas sistēmas noteikumi” 13.1.apakšpunktā minētie dati par personas veselības stāvokli ir nepieciešami efektīvākai un mērķētākai invaliditātes politikas plānošanai un izvērtēšanai.Papildināta noteikumu projekta anotācijas 8.lp. | 9. Izteikt 16.punktu šādā redakcijā:“16. No Invaliditātes informatīvās sistēmas sistēmā LabIS iekļauj visus datus, kurus ministrija iegūst saskaņā ar normatīvajiem aktiem par Invaliditātes informatīvās sistēmas noteikumiem.”Sk. anotācijas 8.lp. |
| 16. | Par anotācijas III sadaļu | **Finanšu ministrija:**Lūdzam precizēt anotācijas III sadaļu atbilstoši likumam “Par valsts budžetu 2020.gadam” unlikumam “Par vidēja termiņa budžeta ietvaru 2020., 2021. un 2022.gadam”. Līdz ar to anotācijas III sadaļas ailē “Saskaņā ar valsts budžetu kārtējam gadam” jānorāda 2020.gads, ailē“Turpmākie trīs gadi” jānorāda 2021.gads, 2022.gads un 2023.gads, ailē “izmaiņas, salīdzinotar vidēja termiņa budžeta ietvaru 2020.gadam” gadu “2020.” jāaizstāj ar gadu “2021.” unailēs “izmaiņas, salīdzinot ar vidēja termiņa budžeta ietvaru 2021.gadam” gadu “2021.”jāaizstāj ar gadu “2022.”. Vienlaikus precizējama anotācijas III sadaļas 1.punktā “Budžetaieņēmumi”, 2.punktā “Budžeta izdevumi”, 6.punktā “Detalizēts ieņēmumu un izdevumuaprēķins” un 8.punktā “Cita informācija” sniegtā informācija. | **Iebildums ņemts vērā.**Precizēta noteikumu projekta anotācija. | Skat. anotācijas III sadaļu. |
| 17. | Par anotācijas III sadaļu | **Finanšu ministrija:**Lūdzam precizēt anotācijas III sadaļas 2.ailes “2020.gads saskaņā ar valsts budžetu kārtējam gadam” 1.1.apakšpunktā “valsts pamatbudžets, tai skaitā ieņēmumi no maksas pakalpojumiem un citi pašu ieņēmumi” (turpmāk – 1.1.apakšpunkts) norādīto finansējumu, jo, matemātiski saskaitot 1.1.apakšpunktā norādīto Labklājības ministrijas apakšprogrammu finansējumu, tas veidojas 488 080 euro apmērā. | **Iebildums ņemts vērā.**Precizēta noteikumu projekta anotācija. | Skat. anotācijas III sadaļu. |
| 18. | Par anotācijas III sadaļu | **Finanšu ministrija:**Ņemot vērā, ka anotācijas III sadaļas 6.punktā norādīts, ka Labklājības ministrijas projekta “Deinstitucionalizācijas procesu atbalsta sistēma (1.kārta)” ietvaros paredzēti LabIS programmatūras papildinājumu un datu apmaiņas izstrādes darbi, lūdzam precizēt anotācijas III sadaļas 3.ailes “2020.gada izmaiņas kārtējā gadā, salīdzinot ar valsts budžetu kārtējam gadam” 2.punktu “Budžeta izdevumi”, 3.punktu “Finansiālā ietekme” un 4.punktu “Finanšu līdzekļi papildu izdevumu kompensēšanai”. | **Iebildums ņemts vērā.**Precizēta noteikumu projekta anotācija. | Skat. anotācijas III sadaļu. |
| 19. | Par anotācijas I sadaļu |  **Datu valsts inspekcija:**Papildus Inspekcija vērš uzmanību, ka Eiropas Parlamenta un Padomes Regulas (Es) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) 35. pants 3. punkta a) apakšpunkts paredz, ka novērtējums par ietekmi uz datu aizsardzību (turpmāk – novērtējums) jo īpaši ir vajadzīgs gadījumā, ja tiek veikta 9. panta 1. punktā minēto īpašo kategoriju personas datu apstrāde plašā mērogā. Regulas 9. panta 1. punkts cita starpā paredz, ka par īpašu kategoriju personas datiem ir atzīstami veselības dati. Ņemot vērā, ka Noteikumu projekta grozījumi paredz jaunu personas datu, t.i., datu par personas invaliditāti, apstrādi, Inspekcija norāda uz nepieciešamību veikt novērtējumu par ietekmi uz datu aizsardzību. | **Iebildums ņemts vērā.****Precizēta noteikumu projekta anotācija.** | Skat. anotācijas 4.lp. |
| 20. | Par anotācijas I sadaļu | **Tieslietu ministrija** (priekšlikums)**:**Atbilstoši anotācijas I sadaļas 2. punktam (3. lp.) informācija tiek ievietota darba datu bāzē, kurai pieeja ir tikai LabIS uzturēšanas grupai jeb izstrādātājiem. Salāgotā informācija tiek pārnesta uz LabIS datu bāzi, ar kuru strādā lietotāji. Sistēmas uzturētājiem ir pieeja pseidonimizētajiem datiem, jo nepieciešams veikt kļūdu kontroli, savukārt sistēmas lietotāji strādā ar anonimizētiem datiem, t.i., atlasot datus, iegūst statistikas informāciju. Lai atvieglotu tiesību normas piemērošanu, lūdzam anotācijā norādīt, kas ir sistēmas pārzinis vai kopīgi pārziņi un kas ir apstrādātājs.  | **Priekšlikums ņemts vērā.****Precizēta noteikumu projekta anotācija.** | Skat. anotācijas 4.lp. |
| 21. | Par noteikumu projekta 1. un 21.punktu.1. Izteikt 4.punkta otro teikumu šādā redakcijā:“Fizisko personu datu apstrādi sistēmā LabIS veic kā personas datu ievadīšanu (ielādēšanu) un datu pārveidošanu, šo noteikumu 53. punktā minētajā kārtībā, kuras rezultātā sistēmas līmenī fizisko personu dati ir pseidonimizēti, bet lietotāja līmenī – anonimizēti.”.21. Izteikt 53.punktu šādā redakcijā: “53. Ministrija nodrošina, ka no šo noteikumu 50. punktā minētajām institūcijām saņemto datu ielādi sistēmā nodrošina specializēta programmatūra, kas veic datu transformāciju, un šajā procesā sistēmā LabIS iekļaujamie fizisko personu dati tiek pseidonimizēti sistēmas līmenī, tos aizstājot ar ģenerētu unikālu identifikatoru, un lietotāja līmenī tiek anonimizēti.”. | **Tieslietu ministrija** (priekšlikums):Lūdzam precizēt noteikumu projekta 1. un 21. punkta redakciju, jo abos minētajos punktos ietvertais regulējums daļēji atkārtojas. | **Priekšlikums ņemts vērā.**Precizēts noteikumu projekta 1. un 21.punkts | 1. Izteikt 4.punkta otro teikumu šādā redakcijā:“Fizisko personu datu apstrādi sistēmā LabIS veic kā personas datu ievadīšanu (ielādēšanu) un datu pārveidošanu, šo noteikumu 53. punktā minētajā kārtībā.”.21. Izteikt 53.punktu šādā redakcijā: “53. Ministrija nodrošina, ka no šo noteikumu 50. punktā minētajām institūcijām saņemto datu ielādi sistēmā nodrošina specializēta programmatūra, kas veic datu pārveidošanu, un šajā procesā sistēmā LabIS iekļaujamie fizisko personu dati tiek pseidonimizēti sistēmas līmenī, tos aizstājot ar ģenerētu unikālu identifikatoru, un lietotāja līmenī tiek anonimizēti.”. |

Olga Iļjina

|  |
| --- |
| (par projektu atbildīgās amatpersonas vārds un uzvārds) |
| vecākā eksperte |
| (amats) |
| Tālr.: 67021616; fakss: 67021505 |
| (tālruņa un faksa numurs) |
| Olga.Iljina@lm.gov.lv |
| (e-pasta adrese) |

O.Iļjina

Olga.Iljina@lm.gov.lv

67021616